Nafarroako Parlamentuko Mahaiak, 2020ko irailaren 21ean egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea José Luis Sánchez de Muniáin Lacasia jaunak aurkezturiko galdera, auzokideen erkidego-biltzarrak egiteko murrizketei edo haiek eteteari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2020ko irailaren 21ean

Lehendakaria: Unai Hualde Iglesias

GALDERAREN TESTUA

Nafarroako Gorteetako kide den eta Navarra Suma talde parlamentarioari atxikia dagoen Juan Luis Sánchez de Muniáin Lacasia jaunak, Legebiltzarreko Erregelamenduan ezarritakoaren babesean, honako galdera hau aurkezten du, Lurralde Antolamenduko, Etxebizitzako, Paisaiako eta Proiektu Estrategikoetako Departamentuak idatziz erantzun dezan:

Departamentuak pentsatuta al dauka auzokideen erkidego-biltzarrak murriztea edo etetea azken asteotan izandako COVID-19aren agerraldiak direla-eta?

Erkidego-biltzarrak egiteko berariazko araurik erabaki al da, Finka-administratzaileen Elkargoaren ordezkaritzarekin bat?

Zuzendaritza-organoen bilerak egiteko arau edo gomendiorik prestatu al du departamentuak, erkidegoen jabetzako espazio edo lokal komunen erabilerari dagokionez?

Iruñean, 2020ko irailaren 15ean

Foru parlamentaria: Juan Luis Sánchez de Muniáin Lacasia